### | | | | --- | --- | | | | | --- | | **Byråd** 25. september 2018 Sagsnr. 710-2018-25286 Dok.nr. 710-2018-245057 Malou Jakobsen | | 136.                Ansøgning om kommunegaranti for lån fra [adresse] vedrørende etablering af solvarmeanlæg - Åbent

###

|  |  |
| --- | --- |
| Tidl. politisk behandling | TM-U, 01.03.18, pkt. 23, PU, 06.03.18, pkt. 12. |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

**SAGENS INDHOLD**

Byrådet skal i denne sag tage stilling til
ansøgning fra [adresse]. om kommunegaranti til optagelse af en
byggekredit på 48,85 mio. kr.

Byggekreditten skal finansiere anlægsinvesteringer til
opførelse af et nyt solvarmeanlæg. Herunder solfangere, rør i jord,
vekslerstation og -styring, akkumulerings-tank, bygning, jordkøb m.v.

Der søges ligeledes om kommunegaranti til efterfølgende
optagelse af lån til indfrielse af byggekreditten. Byggekreditten konverteres
til den endelige finansiering ved anlægsarbejdets afslutning.

Anlægsarbejdet vedrørende solvarmeanlægget forventes
afsluttet primo 2019.

**VURDERING**

Varmeforsyningsloven giver kommuner hjemmel
til at give garanti for lån optaget af varmeværker. I henhold til
lånebekendtgørelsen henregnes lånet til kommunens låntagning. Da der er
låneadgang til de nævnte investeringer, kan Favrskov Kommune stille den ansøgte
kommunegaranti uden fradrag i kommunens låneramme og uden deponering.

I 2015 blev reglerne for opkrævning af garantiprovision
præciseret. Herunder blev det bl.a. præciseret, at provisionen som hovedregel
bør opkræves løbende som et årligt bidrag. Byrådet besluttede på den baggrund i
oktober 2015, at der ved garantistillelse for forsyningsvirksomheder opkræves
en årlig garantiprovision med den tilføjelse, at den årlige garantiprovision
nedsættes, hvis en kommende afklaring af lovgrundlaget giver mulighed for at
opkræve en lavere provision.

[adresse] størrelse afhænger af, hvilken
kreditvurdering virksomheden kan opnå. Virksomheder med en stærk betalingsevne,
som kan opnå en kreditvurdering på A-niveau, skal i henhold til EU’s
statsstøtteregler som minimum opkræves en årlig garantiprovision på mellem 0,40
% og 0,55 %.

Job og Økonomi har gennemgået det konkrete anlægsprojekt,
[adresse] regnskaber og budgetter, Energitilsynets prisstatistikker
for sammenligning af priser med værker i området og på landsplan samt
udviklingen af [adresse] priser de seneste år.

Det vurderes på baggrund heraf, at kommunens risiko ved at
give garantien til [adresse] er lav.

Den årlige garantiprovision, der opkræves i forbindelse med
kommunegarantien på 48,85 mio. kr., bør derfor udgøre 0,40 % af restgælden på
lånet ultimo regnskabsåret. Det foreslås, at der først opkræves
garantiprovision på den endelige finansiering.

I projektet er der regnet med en samlet anlægsinvestering på
48,85 mio. kr. for [adresse], og projektet vil medføre et
selskabsøkonomisk overskud på 18,4 mio. kr. set over 20 år.

Ifølge Hadsten Varmeværk får anlægsinvesteringerne i
solvarmeanlægget ikke betydning for taksterne, hverken på kort eller lang sigt.
Den selskabsøkonomiske gevinst ved projektet vil blive anvendt til at reducere
kommende omkostningsstigninger.

Teknik- og Miljøudvalget samt Planudvalget har henholdsvis
1. marts 2018 og 6. marts 2018 godkendt projektforslaget vedrørende etablering
af solvarmeanlæg.

[adresse] godkendelse af ansøgning om
kommunegaranti er betinget af, at nødvendige tilladelser, dispensationer,
afgørelser m.v. er på plads.

**ØKONOMI**

[adresse] påtager sig en garantiforpligtelse for en
byggekredit og efterfølgende optagelse af et lån til indfrielse af
byggekreditten på 48,85 mio. kr. Favrskov Kommune har tidligere stillet
kommunegaranti for tre lån til [adresse]. Ultimo 2017 udgør den samlede
restgæld 8 mio. kr.

[adresse] har indhentet tilbud fra KommuneKredit på
finansieringen. Der ønskes optaget en byggekredit i KommuneKredit med variabel
rente. Renten udgjorde på tidspunktet for tilbuddet 0,05 % p.a.

Ved den endelige finansiering efter anlægsarbejdets
afslutning ønskes der optaget et lån med basisrente på 1,20 % med en løbetid på
20 år. Lån med basisrente betragtes som et fastforrentet lån. Låntypen har
historisk set ligget lavere end traditionelle fastforrentede lån.

En årlig garantiprovision på 0,40 % af restgælden på lånet
vil det første år medføre en indtægt til Favrskov Kommune på ca. 195.000 kr.
Indtægten vil falde i takt med, at [adresse] afdrager på lånene.

**INDSTILLING**

Direktøren for Job og Økonomi indstiller til
Byrådet:

1. At ansøgningen fra [adresse]. godkendes,
idet Favrskov Kommune stiller kommunegaranti for en byggekredit på 48,85 mio.
kr. optaget i KommuneKredit.

2. At ansøgningen om kommunegaranti til konvertering af byggekreditten til
et 20-årigt lån med basisrente på 48,85 mio. kr. optaget i KommuneKredit
godkendes.

3. At kommunegarantien er betinget af, at projektforslaget kan gennemføres.

4. At der opkræves en årlig garantiprovision af restgælden ultimo
regnskabsåret på 0,4 % på den endelige finansiering.

5. At den
årlige garantiprovision vedrørende lånet nedsættes, hvis en kommende afklaring
af lovgrundlaget giver mulighed for at opkræve en lavere provision.

**BESLUTNING**

***Økonomiudvalget, 18. september 2018:***

Fraværende:Weena Østergaard, Mikael Møller

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] | 710-2018-224286 |
| Projektforslag for 26.000 m2 solvarmeanlæg ved [adresse] | 710-2018-9471 |
| Låneforslag fra KommuneKredit | 710-2018-232960 |